Kunje Guest Farm | LekkeSlaap
Kunje Guest Farm: Hooffoto's
Kunje Guest Farm: Geelberg Mountain Hut
Kunje Guest Farm: Guesthouse & Cottage
Kunje Guest Farm: Unit 2
Kunje Guest Farm: Unit 3
Adres: Kunje Plaas, R303, Koue Bokkeveld, 6836, Wes-Kaap
Kunje Guest Farm pronk aan die voet van 'n bergreeks in 'n verlate hoekie van die Koue Bokkeveld, sowat 32 km vanaf Citrusdal (20 km grondpad). Dié gasteplaas, wat soos 'n oase in die ongenaakbare omgewing uitstaan, bestaan uit 'n kleurvolle, gerestoureerde plaas- en kothuis, twee selfsorgkothuise en 'n ongekunstelde, troeteldiervriendelike berghut.
Die stylvolle plaas- en kothuis langsaan word omring deur bekoorlike tuine en hoekige rotse. Sowel die plaas- as die kothuis spog met persoonlike aandag aan die kleinste besonderhede: 'n volledig toegeruste kombuis, interessante verftegnieke op die meubels en mure, kleurvolle duvets en 'n stapel bordspeletjies om te sorg vir vermaak op reënerige dae. Buite in die skadu van 'n klompie bome is 'n bekoorlike braai-area en 'n lekker swembadarea wat deur rotse omring word.
Die plaashuis, wat 5 dubbelkamers en 3 badkamers het (selfs meer as die kothuis ingesluit word), is die ideale tuiste vir groot groepe wat op soek is na gerieflike verblyf.
Die 2 kleiner selfsorgkothuise het ruim slaapkamers, en suite-badkamers, 'n volledig toegeruste kombuis en 'n leefarea met 'n knus kaggel. Dié kothuise kan 2 - 6 gaste akkommodeer.
Die Geelberg Berghut is 'n ent van die plaashuis en kothuise geleë en is toegerus met elektrisiteit en stapelbeddens. Dit is ideaal vir groepe van 18 wat effens "rowwer" geriewe verkies. Daar is twee slaapkamers met stapelbeddens, 2 badkamers, 'n kombuis met die nodige geriewe, 'n yskas, 'n stoof, 'n mikrogolfoond en 'n binne- en buitebraai. Avontuurlustige persone, voetslaners en skool- of spanbougroepe wat nader aan die natuur wil leef sal beslis hierdie eenheid geniet!
Die omliggende platteland bied hope staproetes, roetes vir bergfietsry, en swempoele. Jy kan ook die veldblomme en San-tekeninge bewonder.
4.6 uit 5van 65 resensies vir Kunje Guest Farm
Kunje Plaas, R303, Koue Bokkeveld, 6836, Wes-Kaap
Gaste dink Kunje Guest Farm het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJGNkMWMxYzAwLWJhOTgtNDFmMC05YjYyLWM3NGNhODI0ODJlMA?w=1440&h=960&fit=crop&auto=format Vanaf R380 per nag (vir 2 persone) 65 5 1 5 Kunje Farm R303 6836 Wes-Kaap 086 999 0018 14:00-22:00 10:00 -32.672062114667 19.206202450858